# ΠΑΡΑΡΤΗΜΑ Β' - ΤΕΧΝΙΚΕΣ ΠΡΟΔΙΑΓΡΑΦΕΣ - ΑΝΤΙΚΕΙΜΕΝΟ ΤΗΣ ΣΥΜΒΑΣΗΣ

**ΤΜΗΜΑ 1:** Συντήρηση κεντρικού ψύκτη TRANE Ο.Μ. Έδρας-Άγιος Νικόλαος, συνολικής εκτιμώμενης αξίας 1.300,00 ευρώ πλέον Φ.Π.Α.

Προδιαγραφές εργασιών ελέγχου και συντήρησης ψύκτη TRANE

Οι εργασίες που θα πρέπει να εκτελεστούν για τη συντήρηση του ψύκτη TRANE μοντέλο RTAC155 έχουν ως εξής:

* Έλεγχος του ιστορικού καταγεγραμμένων σφαλμάτων και ανασκόπηση τους με τη χρήση του κατάλληλου software
* Μεγγομέτρηση τυλιγμάτων κινητήρων των συμπιεστών
* Έλεγχος των επαφών των εκκινητών των κινητήρων για τυχόν φθορές
* Έλεγχος διατάξεων αυτοματισμού
* Επιθεώρηση ασφαλιστικών διατάξεων
* Επιθεώρηση λειτουργικών τμημάτων (εκτονωτικές - μαγνητικές βαλβίδες, φίλτρα, πρεσσοστάτες, ανεμιστήρες, κλπ)
* Οπτικός έλεγχος ενδείξεων διαρροών
* Ελεγχος σωστής ποσότητας ψυκτικού υγρού και ψυκτελαίου
* Εκκίνηση και έλεγχος σωστής λειτουργίας του ψυκτικού συγκροτήματος
* Μετρήσεις και αξιολόγηση παραμέτρων λειτουργίας (Πιέσεις και θερμοκρασίες, ηλεκτρικά μεγέθη, απορροφούμενη ισχύς, απόδοση συγκροτήματος)
* Ρύθμιση λειτουργικών παραμέτρων της τοπικής μονάδας ελέγχου (εφόσον απαιτείται)
* Σύνταξη αναφοράς επίσκεψης και αυντήρησης που θα συμπεριλαμβάνει τις λίστες μετρήσεων και τις πιθανές παρατηρήσεις

Οι έλεγχοι θα γίνουν μέσω ηλεκτρονικού υπολογιστή και του κατάλληλου προγράμματος, το οποίο θα συνδεθεί με τον ελεγκτή του μηχανήματος.

Ο συντηρητής θα ενημερώσει εγγράφως την Τεχνική Υπηρεσία για επισκευαστικές εργασίες που πιθανόν να απαιτούνται, μαζί με το κόστους τους το οποίο θα βαρύνει το Νοσοκομείο μετά από προσφορά που θα υποβληθεί από τον συντηρητή.

**ΤΜΗΜΑ 2:** Συντήρηση κεντρικού ψύκτη DAIKIN Ο.Μ. Έδρας-Άγιος Νικόλαος, συνολικής εκτιμώμενης αξίας 1.300,00 ευρώ πλέον Φ.Π.Α.

**Προδιαγραφές εργασιών ελέγχου και συντήρησης ψύκτη DAIKIN**

Οι εργασίες και τα υλικά που θα χρησιμοποιηθούν για τη συντήρηση του κεντρικού ψύκτη της DAIKIN, μοντέλο EWAD600AJYNN, έχουν ως εξής:

Έλεγχος διαρροών ψυκτικού υγρού και συμπλήρωση αυτού .

Μέτρηση πιέσεων αναρρόφησης και κατάθλιψης ανά κύκλωμα

Έλεγχος λειτουργίας και αμπερομέτρηση συμπιεστών

Έλεγχος λειτουργίας εκτονωτικών βαλβίδων

Έλεγχος θερμοστοιχείων και μετατροπέων πίεσης

Έλεγχος κυκλώματος ψυχρού νερού

Καθαρισμός και σύσφιξη συνδέσεων ηλεκτρικού πίνακα

Επιθεώρηση και ρύθμιση αυτοματισμών λειτουργίας και προστασίας

Έλεγχος φίλτρων λαδιού - καθαρισμός ή αντικατάσταση αυτών

Έλεγχος ηλεκτρικών ρελέ ισχύος

Έλεγχος λαδιών συμπιεστών και αντικατάσταση αν κριθεί απαραίτητο

Μέτρηση Megger συμπιεστών

Εκκίνηση και έλεγχος καλής λειτουργίας

Αναβάθμιση του λογισμικού του μηχανήματος με την τελευταία έκδοση

Σημείωση:

Οι έλεγχοι θα γίνουν μέσω ηλεκτρονικού υπολογιστή και του κατάλληλου προγράμματος, το οποίο θα συνδεθεί με τον ελεγκτή του μηχανήματος.

Η συντήρηση θα πραγματοποιηθεί από εξειδικευμένο συνεργείο, το οποίο και θα πραγματοποιήσει τις αντίστοιχες εργασίες αλλά και τις αντίστοιχες καταγραφές λειτουργίας της μονάδας βάσει σχετικών εργοστασιακών οδηγιών. Στο τέλος των εργασιών συντήρησης θα παραδοθεί ηλεκτρονική αναλυτική τεχνική έκθεση εργασιών και συστάσεις για πρόσθετες ανάγκες επισκευής/συντήρησης που τυχόν διαπιστώθηκαν.

Ο Ανάδοχος θα ενημερώσει εγγράφως την Τεχνική Υπηρεσία για επισκευαστικές εργασίες που πιθανόν να απαιτούνται, μαζί με το κόστος τους το οποίο θα βαρύνει το Νοσοκομείο μετά από προσφορά που θα υποβληθεί από τον Ανάδοχο.

**ΤΜΗΜΑ 3:** Συντήρηση Κέντρων Ιατρικών Αερίων (Πεπιεσμένου Αέρα και Κενού) Ο.Μ. Έδρας-Άγιος Νικόλαος συνολικής εκτιμώμενης αξίας 2.920,00 ευρώ πλέον Φ.Π.Α.

Περιγραφή και προϋπολογισμός υλικών και εργασιών συντήρησης Κέντρου Πεπιεσμένου Αέρα Ιατρικής Χρήσης

Οι εργασίες συντήρησης του Κέντρου Πεπιεσμένου Αέρα ιατρικής χρήσης θα περιλαμβάνει:

* Καθαρισμός φίλτρου εισαγωγής αέρα (φύσημα με αέρα από μέσα προς τα έξω)
* Έλεγχος στάθμης λαδιού (με σταματημένο συμπιεστή)
* Αντικατάσταση φίλτρου εισαγωγής αέρα εάν έχουν συμπληρωθεί οι απαιτούμενες ώρες λειτουργίας.
* Έλεγχος της τάσεως ιμάντων.
* Έλεγχος της ομαλής εκκένωσης συμπυκνωμάτων από δοχεία.
* Αλλαγή φίλτρου λαδιού εάν έχουν συμπληρωθεί οι απαιτούμενες ώρες.
* Αλλαγή λαδιού εάν έχουν συμπληρωθεί οι απαιτούμενες ώρες λειτουργίας.
* Συσφίξεις των λυομένων συνδέσμων (ρακόρ).
* Καθαρισμός πτερυγίων ψυγείων λαδιού-αέρα.
* Αλλαγή φίλτρου διαχωριστή λαδιού (αν έχουν συμπληρωθεί οι 3.000 ώρες).
* Έλεγχος της λειτουργικότητας των ασφαλιστικών διατάξεων.
* Έλεγχος των ρυθμίσεων των ηλεκτρονικών συστημάτων.
* Έλεγχος εύκαμπτων σωληνώσεων και ιμάντων, και αλλαγή εάν παρουσιάζουν ρωγμές.
* Αντικατάσταση φυσιγγίων φίλτρων επεξεργασίας πεπιεσμένου αέρα AA, AO, CA, RM, RF, RA, RB.
* Έλεγχος και ρύθμιση μειωτήρων σταθεροποίησης πίεσης πεπιεσμένου αέρα. Αλλαγή εάν απαιτείται σε:
* μεμβράνες μειωτήρων
* κλείστρα μειωτήρων
* φίλτρα εισόδου
* στεγανοποιητικές φλάντζες των διαφόρων συνδέσμων
* Εναλλαγή λειτουργίας διάταξης φίλτρων εισόδου – εξόδου ξηραντήρων
* Περιοδική συντήρηση ξηραντήρων πεπιεσμένου αέρα και έλεγχος λειτουργίας ξηραντήρων.
* Ψυκτικού τύπου καθαρισμός φίλτρου ηλεκτροβαλβίδας εκκένωσης. Εάν το φίλτρο είναι πολύ βρώμικο θα ανοιχθεί και θα καθαρισθεί και η ηλεκτροβαλβίδα.
* Οπτικός έλεγχος στο ψυκτικό κύκλωμα.
* Προσροφητικού τύπου αλλαγή ξηραντικού μέσου αν απαιτηθεί (κάθε 5 έτη).
* Μετρήσεις ποιότητας πεπιεσμένου αέρα (ποσοστό υγρασίας, %CO, %CO2, συγκέντρωση σωματιδίων ατμών λαδιού).
* Φίλτρα: Τα στοιχεία των φίλτρων πρέπει να αλλάζονται με καινούργια πριν η πτώση της πιέσεως σ' αυτά γίνει μεγαλύτερη από 0,7 bar. Η πτώση της πιέσεως ελέγχεται από τα διαφορικά μανόμετρα. Το στοιχείο του φίλτρου ενεργού άνθρακα αντικαθίσταται κάθε 400 ώρες λειτουργίας του συμπιεστή. Σε κάθε περίπτωση τα φυσίγγια των φίλτρων πρέπει να αντικαθίστανται ανεξάρτητα των προαναφερθέντων συνθηκών, απαραίτητα κάθε 6 μήνες. Η μη αντικατάσταση των φυσιγγίων των φίλτρων σημαίνει ότι ο διερχόμενος δια μέσω αυτών πεπ.αέρας δεν υφίσταται τις επιθυμητές επεξεργασίες και γι' αυτό δεν θα πληρούνται οι απαιτούμενες συνθήκες για αέρα ιατρικής χρήσης.
* Φίλτρα αποστειρώσεως: Τα στοιχεία των φίλτρων αποστειρώσεως, μπορούν να αποστειρώνονται με ατμό σύμφωνα με τον παρακάτω πίνακα:

|  |  |  |
| --- | --- | --- |
| 20 λεπτά σε ατμό | 130 C | μέγιστος αριθμός αποστειρώσεων 70 |
| 20 λεπτά σε ατμό | 145 C | μέγιστος αριθμός αποστειρώσεων 50 |

* Τα στοιχεία των φίλτρων θα πρέπει να αντικαθίστανται με καινούργια είτε όταν έχει ξεπεραστεί ο αριθμός των κύκλων αποστειρώσεως που αναφέρονται στον παραπάνω πίνακα, είτε όταν η πτώση της πίεσης στο φίλτρο φθάσει στα 0,7 BAR.

ΠΡΟΥΠΟΛΟΓΙΣΜΟΣ ΕΡΓΑΣΙΩΝ ΚΑΙ ΒΑΣΙΚΩΝ ΥΛΙΚΩΝ (ΠΟΥ ΑΝΤΙΚΑΘΙΣΤΑΝΤΑΙ ΥΠΟΧΡΕΩΤΙΚΑ)

|  |  |  |  |  |  |
| --- | --- | --- | --- | --- | --- |
| Α/Α | Περιγραφή | Μ.Μ. | Ποσότ. | Τιμή Μονάδος | Τιμή |
| 1 | Φίλτρο λαδιού KS22-67 | Τεμ. | 3 | 25 | 75 |
| 2 | Διαχωριστής αέρα KS9-22 | Τεμ. | 3 | 160 | 480 |
| 3 | Θερμοστατική βαλβιδα 55ΚS9/12/18 | Τεμ. | 4 | 65 | 260 |
| 4 | Σιγαστήρας ½’’με ανοξ.φίλτρο | Τεμ. | 2 | 40 | 80 |
| 5 | Φιλτρο αέρα KS9-22 | Τεμ. | 3 | 25 | 75 |
| 6 | Ιμάντας KS22 | Τεμ. | 6 | 30 | 180 |
| 7 | Φυσίγγιο Φιλ.Πεπ.Αέρα ARS -180-CA | Τεμ. | 1 | 60 | 60 |
| 8 | Φυσίγγιο Φιλ.Πεπ.Αέρα ARS -180-RA | Τεμ. | 1 | 60 | 60 |
| 9 | Φυσίγγιο Φιλ.Πεπ.Αέρα ARS -180-RB | Τεμ. | 1 | 60 | 60 |
| 10 | Φυσίγγιο Φιλ.Πεπ.Αέρα ARS -180-RF | Τεμ. | 1 | 70 | 70 |
| 11 | Πνευματική αυτόματη υδατοπαγιδα ΒΕΑ XAD-251 | Τεμ. | 1 | 60 | 60 |
| 12 | Υδατοπαγίδα αποστράγγισης συμπυκνωτών με φίλτρο/διακόπτη | Τεμ. | 1 | 70 | 70 |
| 13 | Λιπαντικά Κέντρου Π.Α.σε δοχείο 10 λτ | Τεμ. | 2 | 95 | 190 |
|  | Σύνολο υλικών |  |  |  | 1720 |
|  | Εργασίες ελέγχου και συντήρησης Κέντρου Π.Α. | Τεμ. | 1 | 1200 | 1200 |
|  | Σύνολο υλικών και εργασιών |  |  |  | 2.920,00 |
|  | ΦΠΑ |  |  |  | 700,80 |
|  | Τελικό Σύνολο |  |  |  | 3.620,80 |

Η εταιρεία συντήρησης θα πρέπει να είναι κάτοχος ISO ΕΝ 9001/2000 και ISO ΕΝ 13485/2003 για το σχεδιασμό, ποιοτικό έλεγχο, συντήρηση και πιστοποίηση εγκαταστάσεων ιατρικών αερίων, καθώς και να διαθέτει την απαιτούμενη οργάνωση για την τεχνική υποστήριξη εγκαταστάσεων ιατρικών αερίων, με πλήρη κάλυψη ανταλλακτικών για τα προσφερόμενα είδη. Όλα τα υλικά θα συνοδεύονται από πιστοποιητικά συμμόρφωσης CE, θα πληρούν τους κανονισμούς ΕΝ 737-3 «Medical Gas Pipeline Systems» της ΕΕ και τις οδηγίες του Υπουργείου Υγείας.

Επίσης η εταιρεία θα πρέπει να διαθέτει μόνιμο αδειούχο τεχνικό προσωπικό (τεχνίτες Β΄ ειδικότητας ιατρικών αερίων) με επικεφαλής Διπλ.Μηχ/γους-Ηλεκ/γους Μηχανικούς, καθώς και τεχνική υπηρεσία συντήρησης με μόνιμο προσωπικό για πλήρη τεχνική υποστήριξη του προσφερόμενου εξοπλισμού.

Ο ανάδοχος θα ενημερώσει εγγράφως την Τεχνική Υπηρεσία για την ανάγκη τοποθέτησης επιπλέον ανταλλακτικών, το κόστος των οποίων θα βαρύνει το Νοσοκομείο κατόπιν νέας έγκρισης.

**ΤΜΗΜΑ 4:** Έλεγχος-συντήρηση - καθαρισμός τοπικών κλιματιστικών μονάδων (split units) Ο.Μ. Έδρας-Άγιος Νικόλαος συνολικής εκτιμώμενης αξίας 2.160,00 ευρώ πλέον Φ.Π.Α.

Εργασίες συντήρησης – καθαρισμού αυτόνομων κλιματιστικών μονάδων

Η εργασία καθαρισμού και συντήρησης 120 αυτόνομων κλιματιστικών μονάδων θα περιλαμβάνει:

- Καθαρισμό των φίλτρων των εσωτερικών μονάδων και πλύσιμο όσων είναι πλενόμενα

- Έλεγχο ομαλής λειτουργίας ανεμιστήρων και σωστής φοράς περιστροφής

- Αμπερομέτρηση συμπιεστών, έλεγχο ηλεκτρικών συνδέσεων και καλής λειτουργίας συμπιεστών

- Έλεγχο απωλειών ψυκτικού μέσου. Σε περίπτωση απώλειας, θα γίνεται εντοπισμός σημείου διαρροής, επισκευή και συμπλήρωση με ψυκτικό μέσο

- Καθαρισμό αποχέτευσης και λεκάνης συμπυκνωμάτων των μηχανημάτων

- Καθαρισμό εναλλακτών θερμότητας (στοιχείων) με χρήση αντλίας χημικού υγρού, και επιθεώρηση για πιθανή διάβρωση

- Επιθεώρηση σωληνώσεων και μονώσεων ψυκτικών κυκλωμάτων

Προϋπολογισμός: 120 Χ 18 € = 2160 € συν ΦΠΑ.

Στο τέλος των εργασιών θα γίνει καταμέτρηση των μονάδων που συντηρήθηκαν (η προσφορά θα δοθεί ανά τεμάχιο). Στην προσφορά θα αναφέρεται και η τιμή ανά kg του ψυκτικού μέσου, το οποίο θα χρεωθεί χωριστά κατόπιν ενημέρωσης από τον ανάδοχο προς την Τ.Υ. του Νοσοκομείου για την ποσότητα που απαιτήθηκε.

**ΤΜΗΜΑ 5:** Συντήρηση ψυκτικών θαλάμων - ψυγείων μαγειρείων Ο.Μ. Έδρας-Άγιος Νικόλαος συνολικής εκτιμώμενης αξίας 700,00 ευρώ πλέον Φ.Π.Α.

Ετήσιος έλεγχος-συντήρηση των 9 ψυγείων ELECTROLUX των μαγειρείων και του ψυκτικού θαλάμου (σύνολο 10).

**TMHMA 6**: Έλεγχος και συντήρηση Υποσταθμού Μέσης Τάσης Ο.Μ. Έδρας-Άγιος Νικόλαος συνολικής εκτιμώμενης αξίας 1.000,00 πλέον Φ.Π.Α.

**Θέμα: Περιγραφή εργασιών στον Υποσταθμό Μέσης Τάσης**

Ο Υποσταθμός του Νοσοκομείου, όπου θα γίνει η συντήρηση και οι μετρήσεις περιλαμβάνει: Το πεδίο μέσης τάσης με τους ασφαλειοαποζεύκτες των μετασχηματιστών, και δύο μετασχηματιστές των 800 KVA ο καθένας. Ο γενικός έλεγχος και η συντήρηση του Υποσταθμού που θα γίνει από ειδικευμένο συνεργείο υπό την εποπτεία πτυχιούχου Ηλεκτρολόγου ή Μηχανολόγου Μηχανικού και θα περιλαμβάνει κατ’ ελάχιστο τις παρακάτω εργασίες:

|  |
| --- |
| Καθαρισμός Πινάκων Μέσης Τάσης |
| Καθαρισμός Γενικών Πινάκων Χαμηλής Τάσης |
| Καθαρισμός Μ/Σ ισχύος |
| Μέτρηση τυλιγμάτων Μ/Σ για διαρροή |
| Έλεγχος καλωδίων και συσφίξεων στους Πίνακες Μέσης Τάσης |
| Έλεγχος καλωδίων και συσφίξεων στους Γενικούς Πίνακες Χαμηλής Τάσης |
| Έλεγχος καλωδίων και συσφίξεων στους Μ/Σ |
| Καθαρισμός επαφών Μέσης και Χαμηλής τάσης των Μ/Σ |
| Έλεγχος λειτουργίας Διακοπτών Μέσης Τάσης (δοκιμαστικοί χειρισμοί) |
| Έλεγχος λειτουργίας συστήματος προστασίας Μ/Σ από Θερμοκρασία (δοκιμαστικοί χειρισμοί) |
| Έλεγχος λειτουργίας συστήματος προστασίας Μ/Σ από Bucholtz (δοκιμαστικοί χειρισμοί) |
| Αντικατάσταση κρυστάλλων αφύγρανσης |
| Εσωτερικός και εξωτερικός καθαρισμός των χώρων των Υ/Σ |
| Έλεγχος εσωτερικών-εξωτερικών πινακίδων, κλειδαριών |
| Έλεγχος στάθμης ελαίου Μ/Σ – Συμπλήρωση ελαίου (όσο απαιτηθεί και το οποίο χρεώνεται χωριστά) |
| Έλεγχος θερμοκρασίας Μ/Σ και καλωδίων Μέσης & Χαμηλής Τάσης |
| Μέτρηση γειώσεων Υ/Σ |
| Έλεγχος καλής λειτουργίας Πεδίου Πυκνωτών (Οργάνου Διόρθωσης Συνημιτόνου και Μέτρηση Πυκνωτών για την ορθή λειτουργία τους) |
| Καθαρισμός θερμοδιαφορικών ανιχνευτών και ανιχνευτών καπνού του συστήματος κατάσβεσης |

Οι εργασίες συντήρησης θα γίνουν σε εργάσιμες ημέρες και ώρες κατόπιν συνεννόησης με την Τεχνική Υπηρεσία.

Με το πέρας της συντήρησης θα παραδοθεί στην Τεχνική Υπηρεσία αναλυτική έκθεση συντήρησης καθώς και προτάσεις για την ασφαλή λειτουργία της εγκατάστασης.

Ο συντηρητής θα ενημερώσει εγγράφως την Τεχνική Υπηρεσία για επισκευαστικές εργασίες που πιθανόν να απαιτούνται, καθώς και το κόστος αυτών.

Οι συμμετέχοντες θα πρέπει να καταθέσουν:

- Πιστοποίηση κατά ISO 9001 στη συντήρηση Υποσταθμών Μέσης Τάσης

- Τις απαραίτητες άδειες όπως αυτές προκύπτουν από την κείμενη Νομοθεσία (οι άδειες αφορούν στο προσωπικό που θα απασχοληθεί κατά την διάρκεια της συντήρησης και σε περίπτωση που αντικατασταθεί κάποιο από τα μέλη του συνεργείου θα πρέπει να ενημερωθεί εγκαίρως η Τεχνική Υπηρεσία του Νοσοκομείου στην οποία θα κατατεθεί η αντίστοιχη άδεια).

- Κατάλογο στον οποίο θα αναφέρονται οι κυριότερες συντηρήσεις Υποσταθμών Μέσης Τάσης, τουλάχιστον αντίστοιχης ισχύος, των τριών τελευταίων ετών, με μνεία στα στοιχεία των εταιρειών, είτε εμπίπτουν στο δημόσιο είτε στον ιδιωτικό τομέα. Θα πρέπει να υπάρχουν τουλάχιστον 5 (πέντε) τέτοιες συντηρήσεις.

- Θα υπάρχει εγγύηση ενός έτους για εργασίες και έξι (6) μηνών για τυχόν ανταλλακτικά που χρησιμοποιηθούν.

- Στην προσφορά θα αναφέρεται χωριστά το κόστος ανά λίτρο ελαίου το οποίο πιθανόν να απαιτηθεί.

**ΤΜΗΜΑ 7:** Σύμβαση συντήρησης ανελκυστήρων Γ.Ν. Λασιθίου – Γ.Ν.-Κ.Υ. Νεάπολης «Διαλυνάκειο» συνολικής εκτιμώμενης αξίας 9.746,45 ευρώ πλέον Φ.Π.Α.

**ΤΕΧΝΙΚΕΣ ΠΡΟΔΙΑΓΡΑΦΕΣ – ΟΡΟΙ ΣΥΜΒΑΣΗΣ ΣΥΝΤΗΡΗΣΗΣ ΑΝΕΛΚΥΣΤΗΡΩΝ Γ.Ν.Α.Ν.**

**Επιμέρους πρ/σμός: 5.000,00 ευρώ πλέον Φ.Π.Α.**

Σκοπός της παρούσης είναι να καθορισθεί τo πλαίσιο μέσα στο οποία θα πραγματοποιηθεί η ετήσια συντήρηση και επισκευή των οκτώ (8) ανελκυστήρων του Νοσοκομείου και ενός (1) του Κ.Ψ.Υ.

1. Αντικείμενο του έργου.

Αντικείμενο του έργου είναι η από τον ΑΝΑΔΟΧΟ ανάληψη και εκτέλεση κάθε είδους ενέργειας, επέμβαση και φροντίδα για την ομαλή λειτουργία και συντήρηση όλων των ανελκυστήρων του Νοσοκομείου, σύμφωνα τους κανόνες που επιβάλλει κάθε φορά η τεχνική νομοθεσία αλλά και της επιστήμης και τις τεχνικές, τις λειτουργικές προδιαγραφές του εξοπλισμού αυτού και τις κατασκευαστικές οδηγίες, ήτοι ο περιοδικός έλεγχος, καθαρισμός, ρύθμιση, επισκευή ή συντήρηση κινητήρων, έγκαιρη αλλαγή φθαρτών εξαρτημάτων που αναφέρονται παρακάτω, αντικατάσταση ή συμπλήρωση λιπαντικών (πλην υδραυλικών λαδιών), έλεγχος και παροχή κατάλληλων οδηγιών για την διατήρηση της ομαλής λειτουργίας, ο προγραμματισμός του εξοπλισμού όπου απαιτείται, καθώς και η δοκιμή αυτού υπό κανονικές συνθήκες λειτουργίας.

1. Ο συντηρητής ανελκυστήρων του ΑΝΑΔΟΧΟΥ είναι υποχρεωμένος:

2.1. Να επιθεωρεί και να συντηρεί όλους τους ανελκυστήρες τακτικά και τουλάχιστον δύο (2) φορές το μήνα χωρίς ιδιαίτερη γι' αυτό πρόσκληση, με συνεργείο τουλάχιστον δύο (2) ατόμων. Η προληπτική συντήρηση θα γίνεται σε εργάσιμες ημέρες και ώρες (Δευτέρα έως Παρασκευή από ώρα 7:00 έως 15:00). Εργασίες συντήρησης μπορούν να γίνουν και σε άλλες ημέρες και ώρες της εβδομάδας όταν το απαιτούν οι περιστάσεις (ιδιαιτέρα σε περιπτώσεις όπου για την συντήρηση απαιτηθεί παρατεταμένη ακινητοποίηση του ανελκυστήρα). Η προμήθεια και οι εργασίες τοποθέτησης όλων των ανταλλακτικών που απαιτούνται για τη περιοδική συντήρηση – επισκευή της εγκατάστασης, χωρίς καμία εξαίρεση ή ποσοτικό περιορισμό καθώς επίσης και όλα τα απαιτούμενα αναλώσιμα υλικά όπως ρελέ όλων των τύπων, κλειδαριές θυρών, ωθητήρες θυρών, επαφές θυρών, πλακέτες και μπουτόν κλήσης, τσιμούχες εμβόλων, βαλβίδες υδραυλικού μπλόκ, ραόυλα αυτόματης πόρτας, ρόδες ολίσθησης, γλίστρες, inverter 3vf αυτομάτων θυρών, λιπαντικά (πλην του υδραυλικού ελαίου των υδραυλικών ανελκυστήρων, υλικά καθαρισμού κλπ. τα επιβαρύνεται ο ΑΝΑΔΟΧΟΣ.

2.2.Να παρέχει 24ωρη κάλυψη για όλους τους ανελκυστήρες του Νοσοκομείου, και ως εκ τούτου να είναι συνεχώς και σε 24ωρη βάση δυνατή η επικοινωνία μαζί του σε σταθερό και κινητό τηλέφωνο, τα οποία θα γνωστοποιήσει στο Νοσοκομείο. Σε περίπτωση διακοπής λειτουργίας έστω και σε ένα από τους ανελκυστήρες ή άλλης ανωμαλίας που παρουσιάζεται στη λειτουργία τους ο συντηρητής είναι υποχρεωμένος να στείλει μόλις ειδοποιηθεί και το αργότερο σε δύο (2) ώρες από την ειδοποίηση ειδικό τεχνίτη με έξοδά του για την τακτοποίηση της ανωμαλίας. Αν απαιτηθεί κάποιο εξειδικευμένο υλικό το οποίο δεν περιλαμβάνεται στα φθαρτά εξαρτήματα που αναφέρονται παραπάνω, έχει την υποχρέωση να υποβάλει άμεσα πρόταση αντικατάστασής του με το προϋπολογισμένο κόστος και αφού λάβει τη σχετική έγκριση να προχωρά στην αντικατάστασή του. Σε κάθε περίπτωση το υλικό που θα αντικαθίσταται θα πρέπει να παραδίδεται στο νοσοκομείο.

Σε κάθε περίπτωση για κάθε ενέργεια του αναδόχου και πριν την έναρξή της, θα ενημερώνεται ο υπεύθυνος Μηχανικός ή ο Προϊστάμενος του Τμήματος, για να υπάρχει ο σωστός προγραμματισμός ώστε να επιτυγχάνεται η καλύτερη και ομαλότερη λειτουργία καθώς και η ολιγόχρονη ακινητοποίηση του ανελκυστήρα.

Κάθε εργασία συντήρησης θα καταγράφεται στο βιβλίο του αντίστοιχου ανελκυστήρα και θα υπογράφεται από τον αδειούχο συντηρητή και την Τεχνική Υπηρεσία του Νοσοκομείου.

2.3. Σε περίπτωση κλήσης (οποιαδήποτε ημέρα και ώρα) για περίπτωση έκτακτης ανάγκης όπως, π.χ. μη δυνατού απεγκλωβισμού ή ταυτόχρονης ακινητοποίησης λόγω βλάβης και των δύο ασθενοφόρων ανελκυστήρων ενός κτιρίου, ο Ανάδοχος υποχρεούται στην **άμεση** (το αργότερο εντός μίας ώρας) προσέλευση για αποκατάσταση.

Η καθυστέρηση για την προσέλευση του ΑΝΑΔΟΧΟΥ ή αδιαφορία προσέλευσής του, δημιουργεί ευθύνη του για κάθε ζημιά η οποία ήθελε προκύψει από τους ανωτέρω λόγους. Σε αυτές τις περιπτώσεις το Νοσοκομείο δικαιούται να χρησιμοποιεί άλλο συντηρητή για αποκατάσταση της λειτουργίας των ανελκυστήρων, με τη σχετική δαπάνη να βαρύνει τον ΑΝΑΔΟΧΟ συντηρητή. Επίσης ο ΑΝΑΔΟΧΟΣ συντηρητής φέρει ακέραια κάθε άλλη ευθύνη που πιθανόν θα προκληθεί από τη παραπάνω αδιαφορία σχετικά με τη συντήρηση. Σε περίπτωση που επαναληφθούν τα παραπάνω θα προτείνεται η κήρυξη του ΑΝΑΔΟΧΟΥ ως έκπτωτου.

* 1. Να διαπιστώνει την αιτία κάθε βλάβης, και να την αποκαθιστά άμεσα, εκτός των περιπτώσεων που απαιτούνται επισκευές σε εργαστήριο ή μηχανουργείο εκτός Νοσοκομείου (πχ. περιέλιξη κινητήρα ή πηνίων φρένων κλπ.). Να τηρεί όλους τους κανόνες λειτουργίας της εγκατάστασης όπως ορίζουν οι σχετικές διατάξεις που ισχύουν για τους ανελκυστήρες, να εκτελεί τις απαραίτητες εργασίες για την πρόληψη ζημιών και να αποκαθιστά, χωρίς αποζημίωση, κάθε βλάβη. Να διατηρεί σε άριστη κατάσταση τους χώρους μηχανοστασίων και φρεατίων των ανελκυστήρων.

1. Επίσης, ο ΑΝΑΔΟΧΟΣ είναι υποχρεωμένος καθ’ όλη τη διάρκεια της   
    σύμβασης να διατηρεί και ενημερώνει τα παρακάτω:
   1. **Βιβλίο παρακολούθησης** για κάθε ανελκυστήρα, σύμφωνα με τη σχετική Υ.Α. (ΦΕΚ1797/τεύχος Β’/21-12-2005), θεωρημένο από το φορέα ελέγχου και την αρμόδια Διεύθυνση Βιομηχανίας της Περιφέρειας Κρήτης, στο οποίο θα αναγράφονται τα στοιχεία του ανελκυστήρα του οποίου αναλαμβάνεται ή διακόπτεται η συντήρηση, και επίσης θα καταχωρούνται όλες οι καθιερωμένες προληπτικές συντηρήσεις και θα υπογράφονται από το Συντηρητή και την Τεχνική Υπηρεσία του Νοσοκομείου.
   2. **Ημερολόγιο** στο οποίο θα καταγράφονται όλες οι παρατηρούμενες βλάβες και ανωμαλίες των ανελκυστήρων, η αιτία τους (φυσιολογική φθορά, ελλιπής συντήρηση, κακή χρήση), οι ενέργειες που έγιναν για την αποκατάστασή τους, καθώς και τα ανταλλακτικά που χρησιμοποιήθηκαν ή που απαιτούνται. Κάθε νέα εγγραφή στο βιβλίο θα υπογράφεται από τον συντηρητή και την Τεχνική Υπηρεσία του Νοσοκομείου.
2. **Στις περιπτώσεις βλαβών** που προέρχονται από ελλιπή ή πλημμελή συντήρηση των εγκαταστάσεων ή εσφαλμένους χειρισμούς του προσωπικού του ΑΝΑΔΟΧΟΥ, και γενικά λόγω υπαιτιότητάς του, οι σχετικές δαπάνες αποκατάστασης (εργασία και υλικά) θα βαρύνουν τον ίδιο τον ΑΝΑΔΟΧΟ.
3. **Ο ΑΝΑΔΟΧΟΣ υποχρεούται** να εφοδιάσει το προσωπικό του με τα απαραίτητα εργαλεία, όργανα, συσκευές γενικά τα απαραίτητα μέσα που απαιτούνται για την εργασία να παρέχει τον αναγκαίο εξοπλισμό ασφαλείας και να λαμβάνει όλα τα προβλεπόμενα μέτρα ασφαλείας.
4. **Ευθύνη – Προσόντα Αναδόχου**

Ο ΑΝΑΔΟΧΟΣ και το προσωπικό συντήρησης ανελκυστήρων πρέπει να έχουν λευκό Ποινικό Μητρώο.

Ο ΑΝΑΔΟΧΟΣ και το προσωπικό συντήρησης ανελκυστήρων πρέπει να διαθέτουν τις απαιτούμενες από το Νόμο άδειες συντήρησης ανελκυστήρων τις οποίες και θα πρέπει να καταθέσει κατά την υποβολή της με την προσφορά του.

Ο ΑΝΑΔΟΧΟΣ θα πρέπει να διαθέτει αποδεδειγμένη εξαετή (6) εμπειρία, η οποία θα πρέπει να έχει διανυθεί, μετά την απόκτηση της σχετικής επαγγελματικής άδειας, σε παρόμοιες εγκαταστάσεις. Όλα τα παραπάνω θα αποδεικνύονται με δημόσια έγγραφα, και σε ότι αφορά την εμπειρία με βεβαίωση του εργοδότη και του ασφαλιστικού φορέα.

Ο ΑΝΑΔΟΧΟΣ αναλαμβάνει να διαθέσει όλο το απαιτούμενο προσωπικό για την εκτέλεση των παραπάνω εργασιών προληπτικής συντήρησης σύμφωνα, με τις οδηγίες των κατασκευαστών, τους κανόνες της τέχνης και της επιστήμης, την ισχύουσα κάθε φορά Νομοθεσία και τους κανονισμούς του Ελληνικού Κράτους.

Επίσης, ο ΕΡΓΟΔΟΤΗΣ θα διαθέσει στον Συντηρητή του ΑΝΑΔΟΧΟΥ όλα τα απαραίτητα σχέδια, διαγράμματα, έντυπα που αφορούν τον Η/Μ εξοπλισμό του πεδίου ευθύνης του ΑΝΑΔΟΧΟΥ. Με τη λήξη της σύμβασης, ο ΑΝΑΔΟΧΟΣ υποχρεούται να παραδώσει οτιδήποτε του διέθεσε ο ΕΡΓΟΔΟΤΗΣ (χώρους, έντυπα κλπ.) σε καλή κατάσταση.

ΚΑΝΟΝΙΣΜΟΙ

Η συντήρηση του Η/Μ εξοπλισμού θα γίνεται σύμφωνα με:

1. Την ισχύουσα κάθε φορά Νομοθεσία όπως Β.Δ. 24 Νοεμ./17 Δεκ.1953, ΚΥΑ Φ9.2/29362/1957/2005(ΦΕΚ1797/Β/21-12-2005) και σχετική εφαρμοστική εγκύκλιος Υπουργείου Ανάπτυξης Α.Π.: FA9.2/24461/1124/ 14-11-2006), ΚΥΑ 28425/ΦΕΚ 2604/22-12-2008 καθώς και οποιεσδήποτε άλλες συμπληρωματικές ή μεταγενέστερες διατάξεις.
2. Τους ισχύοντες Κανονισμούς, προδιαγραφές κλπ. του Ελληνικού Κράτους, ΤΕΕ, ΔΕΗ, κλπ.
3. Τις προδιαγραφές Η/Μ εγκαταστάσεων Νοσοκομείων του Υπουργείου Υγείας (αριθ. Έγκρισης ΔΥ8/Β/οικ.3668/2-8-2001).
4. Τις οδηγίες των κατασκευαστών των εγκαταστάσεων, μηχανημάτων και συσκευών.
5. Τους κανόνες της επιστήμης και της εμπειρίας.

Το Νοσοκομείο θα πραγματοποιεί ελέγχους από φορείς πιστοποίησης όποτε αυτό κρίνει αναγκαίο

ΑΣΦΑΛΕΙΑ ΕΡΓΟΥ

1. ΖΗΜΙΕΣ ΣΕ ΤΡΙΤΟΥΣ ΚΑΙ ΣΤΙΣ ΠΕΡΙΟΥΣΙΕΣ ΑΥΤΩΝ

Ο ΑΝΑΔΟΧΟΣ είναι **αποκλειστικά υπεύθυνος** για κάθε κίνδυνο που στρέφεται κατά της ζωής, υγείας, σωματικής ακεραιότητας, περιουσίας και οποιωνδήποτε άλλων προσωπικών ή περιουσιακών υλικών ή άλλων αγαθών παντός τρίτου, συμπεριλαμβανομένων του ΕΡΓΟΔΟΤΗ, του προσωπικού του Νοσοκομείου, των ασθενών, των επισκεπτών, του εξοπλισμού και των εγκαταστάσεων του Νοσοκομείου.

1. ΑΤΥΧΗΜΑΤΑ ΚΑΙ ΖΗΜΙΕΣ ΣΤΟ ΕΡΓΑΤΙΚΟ ΠΡΟΣΩΠΙΚΟ

Ο ΑΝΑΔΟΧΟΣ είναι **αποκλειστικά υπεύθυνος** για κάθε ζημιά ή βλάβη η οποία ήθελε προκληθεί από εργατικό ατύχημα σε εργάτες ή άλλα πρόσωπα τα οποία χρησιμοποιεί στο έργο, είναι υποχρεωμένος να απαλλάξει τον ΕΡΓΟΔΟΤΗ από κάθε πληρωμή γι' αυτές τις ζημιές ή βλάβες καθώς και για κάθε απαίτηση, ενέργεια, έξοδα και επιβαρύνσεις σχετικές με αυτές, **εκτός** αν προκύπτει σοβαρή παράλειψη ή εσκεμμένη ενέργεια του ΕΡΓΟΔΟΤΗ.

1. ΑΣΦΑΛΙΣΤΙΚΗ ΚΑΛΥΨΗ ΤΩΝ ΠΕΡΙΠΤΩΣΕΩΝ 1, 2 ΚΑΙ ΑΝΕΛΚΥΣΤΗΡΩΝ

Ο ΣΥΝΤΗΡΗΤΗΣ αναλαμβάνει την υποχρέωση να ασφαλίζει για ζημιές που προκαλεί σε τρίτους και στις περιουσίες αυτών, να ασφαλίζει το προσωπικό του που έχει σχέση με το έργο, καθώς επίσης και τους ανελκυστήρες του Νοσοκομείου με δικές του δαπάνες σε αναγνωρισμένη ασφαλιστική εταιρεία, η δε ασφάλεια πρέπει να καλύπτει αστική ευθύνη € 6.000,00 (Έξι χιλιάδες) για μεμονωμένο ατύχημα και μέχρι € 12.000,00 (Δώδεκα χιλιάδες) για ομαδικά.

Για τις παραπάνω εργασίες και για την ασφάλιση των ανελκυστήρων, το Νοσοκομείο υποχρεούται να καταβάλει στον συντηρητή μηνιαία αμοιβή.

Τα ποσά αυτά θα καταβάλλονται κατά μήνα και μέσα σε χρονικό διάστημα όχι μεγαλύτερο των 60 ημερών από της υποβολής του τιμολογίου παροχής υπηρεσιών στο ίδρυμα .Ο συντηρητής κατά την πληρωμή υπόκειται στις νόμιμες κρατήσεις.

ΥΠΟΚΑΤΑΣΤΑΣΗ

Η υποκατάσταση του ΑΝΑΔΟΧΟΥ με τρίτο για την παροχή μέρους ή του συνόλου υπηρεσιών ή εκχώρηση απαγορεύεται χωρίς έγκριση του ΕΡΓΟΔΟΤΗ.

Σε εξαιρετικές περιπτώσεις μπορεί να εγκριθεί από το Νοσοκομείο η πλήρης υποκατάσταση με απαλλαγή του ΑΝΑΔΟΧΟΥ από την ευθύνη του προς τον ΕΡΓΟΔΟΤΗ, αν αυτό επιβάλλεται από το συμφέρον της σύμβασης και ο ΑΝΑΔΟΧΟΣ βρίσκεται σε προφανή αδυναμία να τηρήσει τις συμβατικές του υποχρεώσεις.

Σε μία τέτοια περίπτωση η υποκατάσταση μπορεί να γίνει μόνο όταν ο υποκατάστατος του ΑΝΑΔΟΧΟΥ έχει τα ίδια προσόντα που απαιτήθηκαν για την ανάθεση του έργου και με την προϋπόθεση ότι αποδέχεται τους όρους της σύμβασης και την ανάληψη των σχετικών υποχρεώσεων.

ΠΛΗΜΜΕΛΗ ΚΑΘΗΚΟΝΤΑ-ΣΥΣΤΑΣΕΙΣ-ΕΚΠΤΩΣΗ ΑΝΑΔΟΧΟΥ

Αν κατά την διάρκεια της σύμβασης ο ΑΝΑΔΟΧΟΣ εκτελεί πλημμελώς τα καθήκοντά του και δεν πληροί τις υποχρεώσεις του που προκύπτουν από την σύμβαση, ο ΕΡΓΟΔΟΤΗΣ δύναται να εφαρμόσει σειρά μέτρων όπως έγγραφες παρατηρήσεις, έγγραφες συστάσεις, δυσμενείς εκθέσεις, απαιτήσεις απόλυσης/ αντικατάστασης προσωπικού, περικοπές επί του λογαριασμού, απαίτηση αποκατάστασης ζημιών εγκαταστάσεων ή εξοπλισμού, απαίτηση καταβολής αποζημιώσεων κλπ.

Σε περίπτωση αθετήσεως οποιουδήποτε όρου της συμβάσεως θα εφαρμόζονται οι σχετικές διατάξεις του Π. Δ. 118/07 Κανονισμός Προμηθειών Δημοσίου και του ΠΑ 346/98 περί προσαρμογής δημόσιων συμβάσεων παροχής υπηρεσιών. Επίσης σε περίπτωση που ο συντηρητής παρά την ειδοποίηση από την Τ.Υ. δείξει αδιαφορία στην εκπλήρωση των υποχρεώσεων του, το Νοσοκομείο μπορεί να αναθέσει την συντήρηση και επισκευή των ανελκυστήρων σε άλλο εργολάβο και στην περίπτωση αυτή, η διαφορά της τιμής και κάθε άλλη δαπάνη θα βαρύνει τον συμβασιούχο συντηρητή και θα επιβάλλεται πρόστιμο με απόφαση του Δ.Σ. για πρώτη φορά εκατό έως διακοσίων Ευρώ (€ 100 - € 200) για δεύτερη φορά διακοσίων Ευρώ έως τετρακοσίων (€ 200 - € 400). Εάν και για τρίτη φορά γίνει αθέτηση όρου σύμβασης ή καθυστέρηση επισκευής ή βλάβης ο συντηρητής κηρύσσεται έκπτωτος με απόφαση του Διοικητή ύστερα από σχετική γνωμοδότηση της Επιτροπής Προμηθειών, με παρακράτηση των εγγυητικών επιστολών και την λήψη οποιονδήποτε άλλων μέτρων και ενεργειών (ενδίκων ή μη) που ο ΕΡΓΟΔΟΤΗΣ θα κρίνει ως προσφορότερων για την προάσπιση των συμφερόντων του, σύμφωνα με τις ισχύουσες διατάξεις.

ΠΕΡΙΚΟΠΕΣ-ΚΡΑΤΗΣΕΙΣ

Ο Εργοδότης δύναται να κάνει περικοπή επί εκάστοτε λογαριασμού μέχρι 5% αν διαπιστώνει πλημμελή τήρηση της σύμβασης.

Για σοβαρές παραβιάσεις της σύμβασης ο Εργοδότης δύναται να περικόψει ύστερα από εισήγηση της Τεχνικής Υπηρεσίας μέχρι και 10%.

Τέλος ο ΕΡΓΟΔΟΤΗΣ διατηρεί το δικαίωμα περικοπής μέχρι και του 30% του μηνιαίου τιμήματος, ύστερα από εισήγηση της Τεχνικής Υπηρεσίας, στο βαθμό που υπάρχει σοβαρή καταστρατήγηση της σύμβασης.

ΕΠΙΛΥΣΗ ΔΙΑΦΟΡΩΝ - ΔΙΑΙΤΗΣΙΑ

Κάθε διαφορά που θα ανακύψει μεταξύ του ΕΡΓΟΔΟΤΗ και του ΑΝΑΔΟΧΟΥ θα παραπέμπεται για επίλυση στα αρμόδια για το σκοπό αυτό όργανα.

ΔΙΑΦΟΡΑ

Οι υποψήφιοι συντηρητές θα πρέπει να επισκεφθούν τις εγκαταστάσεις των ανελκυστήρων για να έχουν άμεση αντίληψη των τεχνικών λεπτομερειών και ιδιαιτεροτήτων και να καταθέσουν, με ποινή απόρριψης, με την προσφορά τους και υπεύθυνη δήλωση με την οποία θα δηλώσουν ότι έχουν λάβει υπόψη τους όλες τις τεχνικές λεπτομέρειες και ιδιαιτερότητες που απαιτούνται για την λειτουργία και συντήρηση των εγκαταστάσεων.

**Τεχνικές Προδιαγραφές Ετήσιας Συντήρησης Ανελκυστήρων Νοσοκομείου Ιεράπετρας Ενδεικτικού Προϋπολογισμού 1.100,00€ (συμπ/νου ΦΠΑ).**

Επιμέρους πρ/σμός: 887,10 ευρώ πλέον Φ.Π.Α.

**ΓΕΝΙΚΟΙ ΟΡΟΙ**

- Ο συντηρητής να τηρεί σε όλη τη διάρκεια της σύμβασης την κείμενη νομοθεσία (ΦΕΚ 2604/Β/22-12-2008 - ΚΥΑΦΑ/9.2/ΟΙΚ28425/2008 και Φ.Ε.Κ. 424/Β/10.03.2009)

**ΠΡΟΣΩΠΙΚΟ ΣΥΝΤΗΡΗΣΗΣ**

- Οι εργασίες συντήρησης να πραγματοποιούνται αποκλειστικά και μόνο από συνεργείο συντήρησης, το οποίο να διαθέτει την απαιτούμενη άδεια από την αρμόδια Διεύθυνση του Δήμου υπαγωγής του, να έχει καταχωρηθεί στο μητρώο συντήρησης που τηρεί η αρμόδια Διεύθυνση και να διαθέτει τα κατάλληλα όργανα, μέσα και προσωπικό.

- Ο υπεύθυνος συντηρητής υποχρεούται να καταθέσει επικυρωμένο αντίγραφο της άδειας του συνεργείου συντήρησης που έχει εκδοθεί επ΄ ονόματι του, στο νοσοκομείο.

- Ο ανάδοχος συντηρητής είναι αποκλειστικά υπεύθυνος για την ασφάλιση του προσωπικού του.

**ΠΡΟΓΡΑΜΜΑ ΚΑΙ ΑΝΤΙΚΕΙΜΕΝΟ ΣΥΝΤΗΡΗΣΗΣ**

-Η συντήρηση να περιλαμβάνει δύο (2) φορές μηνιαίως σε τακτά χρονικά διαστήματα (περίπου ανά δεκαπέντε(15) ημέρες- όχι λιγότερο από δέκα (10) ημέρες και όχι περισσότερο από είκοσι (20) ημέρες μεταξύ δυο διαδοχικών συντηρήσεων), τον έλεγχο των ηλεκτρικών και μηχανικών διατάξεων ασφάλειας, καθώς και των υπόλοιπων εξαρτημάτων κάθε ανελκυστήρα, για εξακρίβωση και εκτίμηση ανασφαλούς λειτουργίας, στην οποία μπορεί να οδηγηθεί η εγκατάσταση του κάθε ανελκυστήρα εξαιτίας μιας φθοράς, βλάβης ή και απορρύθμισηςτων μηχανικών ή/και ηλεκτρικών διατάξεων ασφάλειας κα των λοιπών εξαρτημάτων αυτού, σύμφωνα με τις προδιαγραφές της κείμενης νομοθεσίας και των κατασκευαστικών οίκων των εκάστοτε μερών των ανελκυστήρων.Να περιλαμβάνει επιπρόσθετα όλα τα ενδεικνυόμενα μέτρα για την αποκατάσταση της πλήρους και ασφαλούς λειτουργίας των ανελκυστήρων με εξάλειψη των βλαβών, φθορών, ελλείψεων και των απορρυθμίσεων, καθώς επίσης τον καθαρισμό και τη λίπανση, όπου χρειάζεται όλων των εξαρτημάτων σύμφωνα με τους κανόνες τηςτεχνικής και τις υποδείξεις των κατασκευαστών των εξαρτημάτων και των διατάξεων ασφάλειας.

- Η χρονική διάρκεια της συντήρησης κάθε ανελκυστήρα πρέπει να είναι **τουλάχιστον σαράντα πέντε (45) λεπτά** της ώρας ή όσο περισσότερο απαιτηθεί κατά την κρίση του συνεργείου συντήρησης. Ο επικεφαλής τουσυνεργείου συντήρησης να επιβλέπει αν εξαντλείται το παραπάνω χρονικό διάστημα. Το προσωπικό τουνοσοκομείου διατηρεί το δικαίωμα να μην επιβεβαιώσει την ολοκληρωμένη συντήρηση του ανελκυστήρα σε κάθε περίπτωση που το συγκεκριμένο χρονικό διάστημα δεν εξαντλείται.

- Για την εξασφάλιση σωστής και υπεύθυνης εκτέλεσης των εργασιών συντήρησης του κάθε ανελκυστήρα, ο υπεύθυνος συντηρητής του συνεργείου ή των συνεργείων να πραγματοποιεί τους σχετικούς ελέγχους συντήρησης κάθε τρεις (3) μήνες (το μεγαλύτερο χρονικό διάστημα μεταξύ δυο διαδοχικών συντηρήσεων από τον υπεύθυνο συντηρητή) και να ενημερώνει στην αντίστοιχη θέση το βιβλιάριο συντήρησης του κάθε ανελκυστήρα.

**ΕΝΗΜΕΡΩΣΗ ΒΙΒΛΙΑΡΙΟΥ ΣΥΝΤΗΡΗΣΗΣ**

-Να καταχωρούνται στο βιβλιάριο συντήρησης του κάθε ανελκυστήρα όλες οι σημαντικές ενέργειες επί του ανελκυστήρα (έλεγχοι, συντήρηση, μεταβολές στη συντήρηση, μετατροπές, ατυχήματα, υποδείξεις του συντηρητή προς το νοσοκομείο και κάθε άλλη σχετική λεπτομέρεια για την παρακολούθηση του ιστορικού του ανελκυστήρα). Τα βιβλιάρια συντήρησης των ανελκυστήρων να παραμένουν στο Τεχνικό Τμήμα του νοσοκομείου. Το περιεχόμενο του κάθε βιβλιαρίου αποτελεί ευθύνη του συντηρητή. Ο υπεύθυνος συντηρητής να παρίσταται και να ενημερώνει το βιβλιάριο συντήρησης σε όλες τις περιπτώσεις αποκατάστασης σοβαρών βλαβών, αντικατάστασης και αλλαγής εξαρτημάτων και στοιχείων του κάθε ανελκυστήρα.

**ΠΕΡΙΟΔΙΚΟΣ ΕΛΕΓΧΟΣ ΑΝΕΛΚΥΣΤΗΡΩΝ**

-Ο υπεύθυνος συντηρητής οφείλει να παρίσταται κατά τον περιοδικό έλεγχο των ανελκυστήρων και να συνδράμει στη διεξαγωγή του χωρίς καμιά επιπλέον επιβάρυνση για το Νοσοκομείο.

**ΕΚΤΑΚΤΟΙ ΕΛΕΓΧΟΙ – ΕΠΙΔΙΟΡΘΩΣΗ ΒΛΑΒΩΝ – ΕΠΙΠΛΕΟΝ ΕΥΘΥΝΗ ΑΝΑΔΟΧΟΥ**

- Ο Ανάδοχος συντηρητής υποχρεούται να προσέρχεται για τον έκτακτο έλεγχο ή/και την αποκατάσταση βλάβης του ανελκυστήρα μετά από σχετική κλήση του ΑΜΕΣΑ, **εντός το πολύ 24 ωρου από την κλήση του** οποιαδήποτε ημέρα.

- Η κλήση του Ανάδοχου συντηρητή για τον έκτακτο έλεγχο/αποκατάσταση βλάβης θα πραγματοποιείται τηλεφωνικά.

- Ο Ανάδοχος συντηρητής υποχρεούται να ορίσει εγγράφως σταθερό τηλέφωνο, fax και κινητό τηλέφωνο για επικοινωνία όλο το 24ωρο όλες τις ημέρες του έτους. Σε κάθε περίπτωση αλλαγής τηλεφώνου ή fax πρέπει να ενημερωθεί αμέσως και εγγράφως το νοσοκομείο.

- Σε κάθε περίπτωση που η λειτουργία του ανελκυστήρα κριθεί επικίνδυνη για την ασφάλεια των χρηστών του, ο Ανάδοχος συντηρητής είναι υποχρεωμένος να διακόπτει τη λειτουργία του και να τοποθετεί, μέχρι την ολοκλήρωση της επισκευής σε όλες τις θύρες του ανελκυστήρα, πινακίδα με τίτλο: ΠΡΟΣΟΧΗ ΚΙΝΔΥΝΟΣ Ο ΑΝΕΛΚΥΣΤΗΡΑΣ ΔΕΝ ΛΕΙΤΟΥΡΓΕΙ – DANGER: THE ELEVATOR IS OUT OF ORDER

- Ο υπεύθυνος συντηρητής να μεριμνά και να ενημερώνει εγγράφως το νοσοκομείο για τις απαραίτητες επισκευές και τη λήψη αναγκαίων μέτρων.

- Ο Ανάδοχος συντηρητής έχει αποκλειστικά την ευθύνη για οποιοδήποτε ατύχημα οφείλεται σε ελλιπή συντήρηση, ελλιπή λήψη όλων των απαιτούμενων μέτρων ασφαλείας και χρήση υλικών μειωμένης ποιότητας σε σχέση με τα προδιαγραφόμενα των συντηρούμενων ανελκυστήρων.

- Το νοσοκομείο δεν μπορεί να αναθέτει την επισκευή ή λοιπές εργασίες στον ανελκυστήρα σε άλλα πρόσωπα εκτός του υπεύθυνου συντηρητή.

- Πάσης φύσεως υλικά (αναλώσιμα και ανταλλακτικά) που θα χρησιμοποιούνται να είναι ποιότητας εφάμιλλης ή καλύτερης των εγκατεστημένων, να διαθέτουν τις προδιαγραφές που ο κατασκευαστικός οίκος.

**-Το κόστος των ανταλλακτικών και της εργασίας σε περίπτωση σοβαρής βλάβης που απαιτεί πολύωρη εργασία ,θα βαρύνουν το νοσοκομείο μετά από την σχετική έγκριση της οικονομικής προσφοράς.**

**ΕΙΔΙΚΟΙ ΟΡΟΙ**

- Ο Ανάδοχος συντηρητής θα πρέπει να διατηρεί τους χώρους των φρεάτιων των ανελκυστήρων καθαρά, απαλλαγμένα από υλικά συντήρησης, παλιά ανταλλακτικά.

- Ο ανάδοχος συντηρητής υποχρεούται μεταξύ άλλων να προβαίνει και στις παρακάτω εργασίες:

1. Επιθεώρηση – ισοζυγισμός των ευθυντηρίων ράβδων (οδηγών).

2. Επιθεώρηση των εύκαμπτων καλωδίων ή των κουτιών σύνδεσης.

3. Επιθεώρηση και καθαρισμό των διακοπτών ασφαλείας και περιμαντάλωσης εντός των φρεατίων.

4. Έλεγχος καλής λειτουργίας των διακοπτών τέρματος διαδρομής και του δαπέδου του θαλάμου.

5. Έλεγχος καλής λειτουργίας των κουδουνιών κινδύνου.

6. Έλεγχος καλής κατάστασης των συρματόσχοινων σε όλο το μήκος τους (έλεγχος για καταπόνηση ή φθορά).

7. Έλεγχος της κατάστασης των φερμουϊτ των φρένων, καθώς και των πέδιλων ευθυντηρίων ράβδων.

8. Έλεγχος της στάθμης του λαδιού και του κιβωτίου του ατέρμονα.

9. Ωμομέτρηση και έλεγχος όλων των ηλεκτρικών κυκλωμάτων για διαπίστωση τυχόν διαρροών ή άλλης βλάβης.

10. Έλεγχος των επαφών και καλής λειτουργίας ορόφων (ανόδου - καθόδου).

11. Έλεγχος της ολίσθησης των συρματόσχοινων στην τροχαλία, τριβής και ρυθμιστή ταχύτητας.

12. Έλεγχος των ασφαλειών των ηλεκτρικών πινάκων του ανελκυστήρα, του φωτισμού του θαλάμου και του μηχανοστασίου.

13. Έλεγχος της κονσόλας ελέγχου.

14. Έλεγχος της προβλεπόμενης σήμανσης (οδηγίες χρήσεως, μέγιστος αριθμός επιβατών κ.λ.π.). Αντικατάσταση των φθαρμένων πινακίδων.

15. Έλεγχος στεγανότητας και καλής λειτουργίας της μονάδας υδραυλικής πίεσης και ειδικότερα της υδραυλικής αντλίας και των βαλβίδων.

16. Έλεγχος στεγανότητας σωληνώσεων, συνδέσμων και του εμβόλου του υδραυλικού κυκλώματος .

17. Σε περίπτωση διαρροής υδραυλικών λαδιών ή λαδιών του κιβωτίου του ατέρμονα, ο Ανάδοχος συντηρητής θα πρέπει να μεριμνήσει για την άμεση αποκατάσταση της βλάβης, την συλλογή των λαδιών που έχουν διαρρεύσει και την ορθή διάθεση των αποβλήτων.

**ΠΕΡΙΓΡΑΦΗ – ΧΑΡΑΚΤΗΡΙΣΤΙΚΑ ΑΝΕΛΚΥΣΤΗΡΑΣ ΜΕΓΑΛΟΣ( ΧΕΙΡΟΥΡΓΕΙΩΝ)**

|  |  |
| --- | --- |
| ΓΕΝΙΚΗ ΠΕΡΙΓΡΑΦΗ/ΘΕΣΗ ΜΗΧΑΝΟΣΤΑΣΙΟΥ | ΥΔΡΑΥΛΙΚΟΣ ΠΡΟΣΩΠΩΝ /-1 |
| ΣΤΑΣΕΙΣ/ΔΙΑΔΡΟΜΗ/ΤΑΧΥΤΗΤΑ ΘΑΛΑΜΟΥ | 4 ΣΤΑΣΕΙΣ (3ΟΡΦΟΣ(ΟΙ)/9m/0,53m/sec |
| ΑΡΙΘΜΟΣ ΑΤΟΜΩΝ/ΦΟΡΤΙΟ | 14/1050Kg |
| ΑΝΑΡΤΗΣΗ | ΕΜΜΕΣΗ2:1 ΣΥΡΜΑΤΟΣΧΟΙΝΑ 6ΧΦ11mm |
| ΘΥΡΕΣ | ΘΑΛΑΜΟΥ :1mΧ2m 1ΕΙΣΟΔΟΣ ΧBUS  ΦΡΕΑΤΟΣ :1Mx2m ΗΜΙΑΥΤΟΜΑΤΕΣ |
| ΔΙΑΤΑΞΕΙΣ ΜΑΝΔΑΛΩΣΗΣ | THMKA HELLAS SA T.B 78 |
| ΕΜΒΟΛΟ/ΤΡΟΧΑΛΙΑ | TULFER 1Χφ100Χ6,0Χ4600mm/Φ440mm |
| ΒΑΛΒΙΔΑ ΘΡΑΥΣΗΣ | OFFICINE TULFER SRL V.P.1700 1 1/2’’ |
| ΑΝΤΛΙΑ | KLEEMANN 350 125 L/min 16KW |
| ΑΡΠΑΓΗ | ΘΑΛΑΜΟΥ ΚΑΘΟΔΟΣ :KLEEMANN-ΑΚΑΡΙΑΙΑΣ ΠΕΔΗΣΗΣ ΜΕ ΚΥΛΙΝΔΡΙΣΚΟ ΑΠΛΗ (ΚΑΘΟΔΟΥ) |
| ΠΕΡΙΟΡΙΣΤΗΡΑΣ ΤΑΧΥΤΗΤΑΣ | - |
| ΟΔΗΓΟΙ | ΘΑΛΑΜΟΥ :2X TYPE T90X75X16mm |
| ΠΡΟΣΚΡΟΥΣΤΗΡΕΣ | ΘΑΛΑΜΟΥ:ELASTROGRAN 1XELASTIC,1651 |
| ΗΛΕΚΤΡΟΓΙΚΟΣ ΠΙΝΑΚΑΣ | STA.GE.HELLAS EL.CO Smart.Y s/n 45640 |

**ΠΕΡΙΓΡΑΦΗ – ΧΑΡΑΚΤΗΡΙΣΤΙΚΑ ΑΝΕΛΚΥΣΤΗΡΑΣ ΜΙΚΡΟΣ (ΠΡΟΣΩΠΙΚΟΥ)**

|  |  |
| --- | --- |
| ΓΕΝΙΚΗ ΠΕΡΙΓΡΑΦΗ/ΘΕΣΗ ΜΗΧΑΝΟΣΤΑΣΙΟΥ | ΥΔΡΑΥΛΙΚΟΣ ΠΡΟΣΩΠΩΝ /-1 |
| ΣΤΑΣΕΙΣ/ΔΙΑΔΡΟΜΗ/ΤΑΧΥΤΗΤΑ ΘΑΛΑΜΟΥ | 4 ΣΤΑΣΕΙΣ (3ΟΡΦΟΣ(ΟΙ)/9m/0,63m/sec |
| ΑΡΙΘΜΟΣ ΑΤΟΜΩΝ/ΦΟΡΤΙΟ | 7/525Kg |
| ΑΝΑΡΤΗΣΗ | ΕΜΜΕΣΗ2:1 ΣΥΡΜΑΤΟΣΧΟΙΝΑ 4ΧΦ10mm |
| ΘΥΡΕΣ | ΘΑΛΑΜΟΥ :0,8mΧ2m 1ΕΙΣΟΔΟΣ ΧBUS  ΦΡΕΑΤΟΣ :0,8mX2m ΗΜΙΑΥΤΟΜΑΤΕΣ |
| ΔΙΑΤΑΞΕΙΣ ΜΑΝΔΑΛΩΣΗΣ | GEA ZITA (ZANTIOTIS) E.U.3 A/B |
| ΕΜΒΟΛΟ/ΤΡΟΧΑΛΙΑ | TULFER 1ΧΦ80Χ6,0Χ4600mm/Φ400mm |
| ΒΑΛΒΙΔΑ ΘΡΑΥΣΗΣ | OFFICINE TULFER SRL V.P.1700 1 1/4’’ |
| ΑΝΤΛΙΑ | KLEEMANN 250 100 L/min 12KW |
| ΑΡΠΑΓΗ | ΘΑΛΑΜΟΥ ΚΑΘΟΔΟΣ :KLEEMANN-ΑΚΑΡΙΑΙΑΣ ΠΕΔΗΣΗΣ ΜΕ ΚΥΛΙΝΔΡΙΣΚΟ ΑΠΛΗ (ΚΑΘΟΔΟΥ) |
| ΠΕΡΙΟΡΙΣΤΗΡΑΣ ΤΑΧΥΤΗΤΑΣ | - |
| ΟΔΗΓΟΙ | ΘΑΛΑΜΟΥ :2X TYPE T82X68X9mm |
| ΠΡΟΣΚΡΟΥΣΤΗΡΕΣ | ΘΑΛΑΜΟΥ:ACLA Werke GmbH 1XELASTIC 300401 |
| ΗΛΕΚΤΡΟΓΙΚΟΣ ΠΙΝΑΚΑΣ | STA.GE.HELLAS EL.CO Smart.Y s/n 45638 |

ΔΑΜΟΥΛΑΚΗΣ ΓΕΩΡΓΙΟΣ

Ηλεκτρολόγος Μηχ.Βαθμος Α΄

**ΣΥΝΤΗΡΗΣΗ ΑΝΕΛΚΥΣΤΗΡΩΝ ΓΝ ΛΑΣΙΘΙΟΥ –ΑΠΟΚΕΝΤΡΩΜΕΝΗ ΟΡΓΑΝΙΚΗ ΜΟΝΑΔΑ ΣΗΤΕΙΑΣ**

**ΤΕΧΝΙΚΕΣ ΠΡΟΔΙΑΓΡΑΦΕΣ**

Επιμέρους πρ/σμός 2.419,35 ευρώ πλέον Φ.Π.Α.

**Γενική περιγραφή του έργου**

Ζητείται η προληπτική και επανορθωτική συντήρηση των πέντε (5) ανελκυστήρων προσώπων του ΓΝ-ΚΥ Σητείας από τεχνικό γραφείο ανελκυστήρων με αδειούχους συντηρητές, σύμφωνα με τα οριζόμενα στην σχετική τεχνική νομοθεσία. Αντικείμενο του έργου.

1. Αντικείμενο του έργου είναι η από τον ΑΝΑΔΟΧΟ ανάληψη και εκτέλεση κάθε είδους ενέργειας, επέμβαση και φροντίδα για την ομαλή λειτουργία και συντήρηση όλων των ανελκυστήρων του Νοσοκομείου, σύμφωνα τους κανόνες που επιβάλλει κάθε φορά η τεχνική νομοθεσία αλλά και της επιστήμης και τις τεχνικές, τις λειτουργικές προδιαγραφές του εξοπλισμού αυτού και τις κατασκευαστικές οδηγίες, ήτοι ο περιοδικός έλεγχος, καθαρισμός, ρύθμιση, επισκευή ή συντήρηση κινητήρων, έγκαιρη αλλαγή φθαρτών εξαρτημάτων που αναφέρονται παρακάτω, αντικατάσταση ή συμπλήρωση λιπαντικών (πλην υδραυλικών λαδιών), έλεγχος και παροχή κατάλληλων οδηγιών για την διατήρηση της ομαλής λειτουργίας, ο προγραμματισμός του εξοπλισμού όπου απαιτείται, καθώς και η δοκιμή αυτού υπό κανονικές συνθήκες λειτουργίας.

**Υποχρεώσεις του Αναδόχου Συντηρητή Ανελκυστήρων**

1. Ο συντηρητής ανελκυστήρων του ΑΝΑΔΟΧΟΥ είναι υποχρεωμένος:

2.1. **Να επιθεωρεί και να συντηρεί όλους τους ανελκυστήρες τακτικά και τουλάχιστον δύο (2) φορές το μήνα χωρίς ιδιαίτερη γι' αυτό πρόσκληση, με συνεργείο τουλάχιστον δύο (2) ατόμων**. Η προληπτική συντήρηση θα γίνεται σε εργάσιμες ημέρες και ώρες (Δευτέρα έως Παρασκευή από ώρα 7:00 έως 15:00). Εργασίες συντήρησης μπορούν να γίνουν και σε άλλες ημέρες και ώρες της εβδομάδας όταν το απαιτούν οι περιστάσεις (ιδιαιτέρα σε περιπτώσεις όπου για την συντήρηση απαιτηθεί παρατεταμένη ακινητοποίηση του ανελκυστήρα). Οι εργασίες τοποθέτησης όλων των ανταλλακτικών που απαιτούνται για τη περιοδική συντήρηση - επισκευή της εγκατάστασης, χωρίς καμία εξαίρεση ή ποσοτικό περιορισμό καθώς επίσης και όλων των απαιτούμενων αναλώσιμων υλικών όπως ρελέ όλων των τύπων, κλειδαριές θυρών, ωθητήρες θυρών, επαφές θυρών, πλακέτες και μπουτόν κλήσης, τσιμούχες εμβόλων, βαλβίδες υδραυλικού μπλόκ, ραούλα αυτόματης πόρτας, ρόδες ολίσθησης, γλίστρες, inverter 3vf αυτομάτων θυρών, λιπαντικά , υλικά καθαρισμού κλπ. είναι στην ευθύνη του ΑΝΑΔΟΧΟΥ.

2.2 Να παρέχει 24ωρη κάλυψη για όλους τους ανελκυστήρες του Νοσοκομείου, και ως εκ τούτου να είναι συνεχώς και σε 24ωρη βάση δυνατή η επικοινωνία μαζί του σε σταθερό και κινητό τηλέφωνο, τα οποία θα γνωστοποιήσει στο Νοσοκομείο. **Σε περίπτωση διακοπής λειτουργίας έστω και σε ένα από τους ανελκυστήρες ή άλλης ανωμαλίας που παρουσιάζεται στη λειτουργία τους,** απαιτείται η ανταπόκριση του συντηρητή (επίσκεψη στο χώρο του Νοσοκομείου και προσπάθεια για την αποκατάσταση της βλάβης) το αργότερο ***εντός τεσσάρων (4) ωρών από την ειδοποίηση να στείλει ειδικό τεχνίτη με έξοδά του για την τακτοποίηση της ανωμαλίας.***

2.3Αν απαιτηθεί κάποιο εξειδικευμένο υλικό το οποίο δεν περιλαμβάνεται στα φθαρτά εξαρτήματα που αναφέρονται παραπάνω, **έχει την υποχρέωση να υποβάλει άμεσα πρόταση αντικατάστασης του με το προϋπολογισμένο κόστος και αφού λάβει τη σχετική έγκριση να** **προχωρά στην αντικατάστασή του**.Σε κάθε περίπτωση το υλικό που θα αντικαθίσταται θα πρέπει να παραδίδεται στο νοσοκομείο.

*Σε κάθε περίπτωση για κάθε ενέργεια του αναδόχου και πριν την έναρξή της, θα ενημερώνεται ο υπεύθυνος Μηχανικός ή ο Προϊστάμενος του Τμήματος, για να υπάρχει ο σωστός προγραμματισμός ώστε να επιτυγχάνεται η καλύτερη και ομαλότερη λειτουργία καθώς και η ολιγόχρονη ακινητοποίηση του ανελκυστήρα.*

Κάθε εργασία συντήρησης θα καταγράφεται στο βιβλίο του αντίστοιχου ανελκυστήρα και θα υπογράφεται από τον αδειούχο συντηρητή και την Τεχνική Υπηρεσία του Νοσοκομείου.

2.4 Σε περίπτωση κλήσης (οποιαδήποτε ημέρα και ώρα) για περίπτωση έκτακτης ανάγκης όπως, π.χ. μη δυνατού απεγκλωβισμού ή ταυτόχρονης ακινητοποίησης λόγω βλάβης των ασθενοφόρων ανελκυστήρων , ο Ανάδοχος υποχρεούται στην **άμεση** (το αργότερο εντός τριών ωρών) προσέλευση για αποκατάσταση.

Η καθυστέρηση για την προσέλευση του ΑΝΑΔΟΧΟΥ ή αδιαφορία προσέλευσής του, δημιουργεί ευθύνη του για κάθε ζημιά η οποία ήθελε προκύψει από τους ανωτέρω λόγους. Σε αυτές τις περιπτώσεις το Νοσοκομείο δικαιούται να χρησιμοποιεί άλλο συντηρητή για αποκατάσταση της λειτουργίας των ανελκυστήρων, με τη σχετική δαπάνη να βαρύνει τον ΑΝΑΔΟΧΟ συντηρητή. Επίσης ο ΑΝΑΔΟΧΟΣ συντηρητής φέρει ακέραια κάθε άλλη ευθύνη που πιθανόν θα προκληθεί από τη παραπάνω αδιαφορία σχετικά με τη συντήρηση. Σε περίπτωση που επαναληφθούν τα παραπάνω θα προτείνεται η κήρυξη του ΑΝΑΔΟΧΟΥ ως έκπτωτου.

2.5 Να διαπιστώνει την αιτία κάθε βλάβης, και να την αποκαθιστά άμεσα, εκτός των περιπτώσεων που απαιτούνται επισκευές σε εργαστήριο ή μηχανουργείο εκτός Νοσοκομείου (πχ. περιέλιξη κινητήρα ή πηνίων φρένων κλπ.). Να τηρεί όλους τους κανόνες λειτουργίας της εγκατάστασης όπως ορίζουν οι σχετικές διατάξεις που ισχύουν για τους ανελκυστήρες, να εκτελεί τις απαραίτητες εργασίες για την πρόληψη ζημιών και να αποκαθιστά, χωρίς αποζημίωση, κάθε βλάβη. Να διατηρεί σε άριστη κατάσταση τους χώρους μηχανοστασίων και φρεατίων των ανελκυστήρων.

3. Επίσης, ο ΑΝΑΔΟΧΟΣ είναι υποχρεωμένος καθ' όλη τη διάρκεια της σύμβασης να διατηρεί και ενημερώνει τα παρακάτω:

3.1 **Βιβλίο παρακολούθησης** για κάθε ανελκυστήρα, σύμφωνα με τη σχετική Υ.Α. (ΦΕΚ1797/τεύχος Β'/21 -12-2005), θεωρημένο από το φορέα ελέγχου και την αρμόδια Διεύθυνση Βιομηχανίας της Περιφέρειας Κρήτης, στο οποίο θα αναγράφονται τα στοιχεία του ανελκυστήρα του οποίου αναλαμβάνεται ή διακόπτεται η συντήρηση, και επίσης θα καταχωρούνται όλες οι καθιερωμένες προληπτικές συντηρήσεις και θα υπογράφονται από το Συντηρητή και την Τεχνική Υπηρεσία του Νοσοκομείου.

3.2 **Ημερολόγιο** στο οποίο θα καταγράφονται όλες οι παρατηρούμενες βλάβες και ανωμαλίες των ανελκυστήρων, η αιτία τους (φυσιολογική φθορά, ελλιπής συντήρηση, κακή χρήση), οι ενέργειες που έγιναν για την αποκατάστασή τους, καθώς και τα ανταλλακτικά που χρησιμοποιήθηκαν ή που απαιτούνται. Κάθε νέα εγγραφή στο βιβλίο θα υπογράφεται από τον συντηρητή και την Τεχνική Υπηρεσία του Νοσοκομείου.

4. **Στις περιπτώσεις βλαβών** που προέρχονται από ελλιπή ή πλημμελή συντήρηση των εγκαταστάσεων ή εσφαλμένους χειρισμούς του προσωπικού του ΑΝΑΔΟΧΟΥ, και γενικά λόγω υπαιτιότητάς του οι σχετικές δαπάνες αποκατάστασης (εργασία και υλικά) θα βαρύνουν τον ίδιο τον ΑΝΑΔΟΧΟ.

5. **Ο ΑΝΑΔΟΧΟΣ υποχρεούται** να εφοδιάσει το προσωπικό του με τα απαραίτητα εργαλεία, όργανα, συσκευές γενικά τα απαραίτητα μέσα που απαιτούνται για την εργασία να παρέχει τον αναγκαίο εξοπλισμό ασφαλείας και να λαμβάνει όλα τα προβλεπόμενα μέτρα ασφαλείας.

6. **Ευθύνη - Προσόντα Αναδόχου**

Ο ΑΝΑΔΟΧΟΣ και το προσωπικό συντήρησης ανελκυστήρων πρέπει να έχουν λευκό Ποινικό Μητρώο.

Ο ΑΝΑΔΟΧΟΣ και το προσωπικό συντήρησης ανελκυστήρων πρέπει να διαθέτουν τις απαιτούμενες από το Νόμο άδειες συντήρησης ανελκυστήρων τις οποίες και θα πρέπει να καταθέσει κατά την υποβολή της με την προσφορά του.

Ο ΑΝΑΔΟΧΟΣ θα πρέπει να διαθέτει αποδεδειγμένη εξαετή (6) εμπειρία, η οποία θα πρέπει να έχει διανυθεί, μετά την απόκτηση της σχετικής επαγγελματικής άδειας, σε παρόμοιες εγκαταστάσεις. Όλα τα παραπάνω) θα αποδεικνύονται με δημόσια έγγραφα, και σε ότι αφορά την εμπειρία με βεβαίωση του εργοδότη και του ασφαλιστικού φορέα.

Ο ΑΝΑΔΟΧΟΣ αναλαμβάνει να διαθέσει όλο το απαιτούμενο προσωπικό για την εκτέλεση των παραπάνω εργασιών προληπτικής συντήρησης σύμφωνα, με τις οδηγίες των κατασκευαστών, τους κανόνες της τέχνης και της επιστήμης, την ισχύουσα κάθε φορά Νομοθεσία και τους κανονισμούς του Ελληνικού Κράτους.

Επίσης, ο ΕΡΓΟΔΟΤΗΣ θα διαθέσει στον Συντηρητή του ΑΝΑΔΟΧΟΥ όλα τα απαραίτητα σχέδια, διαγράμματα, έντυπα που αφορούν τον Η/Μ εξοπλισμό του πεδίου ευθύνης του ΑΝΑΔΟΧΟΥ. Με τη λήξη της σύμβασης, ο ΑΝΑΔΟΧΟΣ υποχρεούται να παραδώσει οτιδήποτε του διέθεσε ο ΕΡΓΟΔΟΤΗΣ (χώρους, έντυπα κλπ.) σε καλή κατάσταση.

**ΚΑΝΟΝΙΣΜΟΙ**

Η συντήρηση του Η/Μ εξοπλισμού θα γίνεται σύμφωνα με:

* + 1. Την ισχύουσα κάθε φορά Νομοθεσία όπως Β.Δ. 24 Νοεμ./17 Δεκ. 1953, ΚΥΑ Φ9.2/29362/1957/2005(ΦΕΚ 1797/Β/21 -12-2005) και σχετική εφαρμοστική εγκύκλιος Υπουργείου Ανάπτυξης Α.Π.: FA9.2/24461/1124/ 14-11-2006), ΚΥΑ 28425/ΦΕΚ 2604/22-12-2008 καθώς και οποιεσδήποτε άλλες συμπληρωματικές ή μεταγενέστερες διατάξεις.
    2. Τους ισχύοντες Κανονισμούς, προδιαγραφές κλπ. του Ελληνικού Κράτους, TEE, ΔΕΗ, κλπ.
    3. Τις προδιαγραφές Η/Μ εγκαταστάσεων Νοσοκομείων του Υπουργείου Υγείας (αριθ. Έγκρισης ΔΥ8/Β/οικ.3668/2-8-2001).
    4. Τις οδηγίες των κατασκευαστών των εγκαταστάσεων, μηχανημάτων και συσκευών.
    5. Τους κανόνες της επιστήμης και της εμπειρίας.

Το Νοσοκομείο θα πραγματοποιεί ελέγχους από φορείς πιστοποίησης όποτε αυτό κρίνει αναγκαίο.

ΑΣΦΑΛΕΙΑ ΕΡΓΟΥ

* + - 1. ΖΗΜΙΕΣ ΣΕ ΤΡΙΤΟΥΣ ΚΑΙ ΣΤΙΣ ΠΕΡΙΟΥΣΙΕΣ ΑΥΤΩΝ

Ο ΑΝΑΔΟΧΟΣ είναι **αποκλειστικά υπεύθυνος** για κάθε κίνδυνο που στρέφεται κατά της ζωής, υγείας, σωματικής ακεραιότητας, περιουσίας και οποιωνδήποτε άλλων προσωπικών ή περιουσιακών υλικών ή άλλων αγαθών παντός τρίτου, συμπεριλαμβανομένων του ΕΡΓΟΔΟΤΗ, του προσωπικού του Νοσοκομείου, των ασθενών, των επισκεπτών, του εξοπλισμού και των εγκαταστάσεων του Νοσοκομείου.

* + - 1. ΑΤΥΧΗΜΑΤΑ ΚΑΙ ΖΗΜΙΕΣ ΣΤΟ ΕΡΓΑΤΙΚΟ ΠΡΟΣΩΠΙΚΟ

Ο ΑΝΑΔΟΧΟΣ είναι **αποκλειστικά υπεύθυνος** για κάθε ζημιά ή βλάβη η οποία ήθελε προκληθεί από εργατικό ατύχημα σε εργάτες ή άλλα πρόσωπα τα οποία χρησιμοποιεί στο έργο, είναι υποχρεωμένος να απαλλάξει τον ΕΡΓΟΔΟΤΗ από κάθε πληρωμή γι' αυτές τις ζημιές ή βλάβες καθώς και για κάθε απαίτηση, ενέργεια, έξοδα και επιβαρύνσεις σχετικές με αυτές, **εκτός** αν προκύπτει σοβαρή παράλειψη ή εσκεμμένη ενέργεια του ΕΡΓΟΔΟΤΗ.

3. ΑΣΦΑΛΙΣΤΙΚΗ ΚΑΛΥΨΗ ΤΩΝ ΠΕΡΙΠΤΩΣΕΩΝ 1, 2 ΚΑΙ ΑΝΕΛΚΥΣΤΗΡΩΝ

Ο ΣΥΝΤΗΡΗΤΗΣ αναλαμβάνει την υποχρέωση να ασφαλίζει για ζημιές που προκαλεί σε τρίτους και στις περιουσίες αυτών, να ασφαλίζει το προσωπικό του που έχει σχέση με το έργο, καθώς επίσης και τους ανελκυστήρες του Νοσοκομείου με δικές του δαπάνες σε αναγνωρισμένη ασφαλιστική εταιρεία, η δε ασφάλεια πρέπει να καλύπτει αστική ευθύνη € 6.000,00 (Έξι χιλιάδες) για μεμονωμένο ατύχημα και μέχρι € 12.000,00 (Δώδεκα χιλιάδες) για ομαδικά.

Για τις παραπάνω εργασίες και για την ασφάλιση των ανελκυστήρων, το Νοσοκομείο υποχρεούται να καταβάλει στον συντηρητή μηνιαία αμοιβή.

Τα ποσά αυτά θα καταβάλλονται κατά μήνα και μέσα σε χρονικό διάστημα όχι μεγαλύτερο των 60 ημερών από της υποβολής του τιμολογίου παροχής υπηρεσιών στο ίδρυμα .Ο συντηρητής κατά την πληρωμή υπόκειται στις νόμιμες κρατήσεις.

ΥΠΟΚΑΤΑΣΤΑΣΗ

Η υποκατάσταση του ΑΝΑΔΟΧΟΥ με τρίτο για την παροχή μέρους ή του συνόλου υπηρεσιών ή εκχώρηση απαγορεύεται χωρίς έγκριση του ΕΡΓΟΔΟΤΗ.

Σε εξαιρετικές περιπτώσεις μπορεί να εγκριθεί από το Νοσοκομείο η πλήρης υποκατάσταση με απαλλαγή του ΑΝΑΔΟΧΟΥ από την ευθύνη του προς τον ΕΡΓΟΔΟΤΗ, αν αυτό επιβάλλεται από το συμφέρον της σύμβασης και ο ΑΝΑΔΟΧΟΣ βρίσκεται σε προφανή αδυναμία να τηρήσει τις συμβατικές του υποχρεώσεις.

Σε μία τέτοια περίπτωση η υποκατάσταση μπορεί να γίνει μόνο όταν ο υποκατάστατος του ΑΝΑΔΟΧΟΥ έχει τα ίδια προσόντα που απαιτήθηκαν για την ανάθεση του έργου και με την προϋπόθεση ότι αποδέχεται τους όρους της σύμβασης και την ανάληψη των σχετικών υποχρεώσεων.

ΠΛΗΜΜΕΛΗ ΚΑΘΗΚΟΝΤΑ-ΣΥΣΤΑΣΕΙΣ-ΕΚΠΤΩΣΗ ΑΝΑΔΟΧΟΥ

Αν κατά την διάρκεια της σύμβασης ο ΑΝΑΔΟΧΟΣ εκτελεί πλημμελώς τα καθήκοντά του και δεν πληροί τις υποχρεώσεις του που προκύπτουν από την σύμβαση, ο ΕΡΓΟΔΟΤΗΣ δύναται να εφαρμόσει σειρά μέτρων όπως έγγραφες παρατηρήσεις, έγγραφες συστάσεις, δυσμενείς εκθέσεις, απαιτήσεις απόλυσης/ αντικατάστασης προσωπικού, περικοπές επί του λογαριασμού, απαίτηση αποκατάστασης ζημιών εγκαταστάσεων ή εξοπλισμού, απαίτηση καταβολής αποζημιώσεων κλπ.

Σε περίπτωση αθετήσεως οποιουδήποτε όρου της συμβάσεως θα εφαρμόζονται οι σχετικές διατάξεις του Π. Δ. 118/07 Κανονισμός Προμηθειών Δημοσίου και του ΠΑ 346/98 περί προσαρμογής δημόσιων συμβάσεων παροχής υπηρεσιών. Επίσης σε περίπτωση που ο συντηρητής παρά την ειδοποίηση από την Τ. Υ. δείξει αδιαφορία στην εκπλήρωση των υποχρεώσεων του, το Νοσοκομείο μπορεί να αναθέσει την συντήρηση και επισκευή των ανελκυστήρων σε άλλο εργολάβο και στην περίπτωση αυτή, η διαφορά της τιμής και κάθε

άλλη δαπάνη θα βαρύνει τον συμβασιούχο συντηρητή και θα επιβάλλεται πρόστιμο με απόφαση του Δ.Σ. για πρώτη φορά εκατό έως διακοσίων Ευρώ (€ 100 - € 200) για δεύτερη φορά διακοσίων Ευρώ έως τετρακοσίων (€ 200 - € 400). Εάν και για τρίτη φορά γίνει αθέτηση όρου σύμβασης ή καθυστέρηση επισκευής ή βλάβης ο συντηρητής κηρύσσεται έκπτωτος με απόφαση του Διοικητή ύστερα από σχετική γνωμοδότηση της Επιτροπής Προμηθειών, με παρακράτηση των εγγυητικών επιστολών και την λήψη οποιονδήποτε άλλων μέτρων και ενεργειών (ενδίκων ή μη) που ο ΕΡΓΟΔΟΤΗΣ θα κρίνει ως προσφορότερων για την προάσπιση των συμφερόντων του, σύμφωνα με τις ισχύουσες διατάξεις.

**ΠΕΡΙΚΟΠΕΣ-ΚΡΑΤΗΣΕΙΣ**

Ο Εργοδότης δύναται να κάνει περικοπή επί εκάστοτε λογαριασμού μέχρι 5% αν διαπιστώνει πλημμελή τήρηση της σύμβασης.

Για σοβαρές παραβιάσεις της σύμβασης ο Εργοδότης δύναται να περικόψει ύστερα από εισήγηση της Τεχνικής Υπηρεσίας μέχρι και 10%.

Τέλος ο ΕΡΓΟΔΟΤΗΣ διατηρεί το δικαίωμα περικοπής μέχρι και του 30% του μηνιαίου τιμήματος, ύστερα από εισήγηση της Τεχνικής Υπηρεσίας, στο βαθμό που υπάρχει σοβαρή καταστρατήγηση της σύμβασης.

**ΕΠΙΛΥΣΗ ΔΙΑΦΟΡΩΝ – ΔΙΑΙΤΗΣΙΑ**

Κάθε διαφορά που θα ανακύψει μεταξύ του ΕΡΓΟΔΟΤΗ και του ΑΝΑΔΟΧΟΥ θα παραπέμπεται για επίλυση στα αρμόδια για το σκοπό αυτό όργανα.

**ΔΙΑΦΟΡΑ**

Οι υποψήφιοι συντηρητές θα πρέπει να επισκεφθούν τις εγκαταστάσεις των ανελκυστήρων για να έχουν άμεση αντίληψη των τεχνικών λεπτομερειών και ιδιαιτεροτήτων και να καταθέσουν, με ποινή απόρριψης, με την προσφορά τους και υπεύθυνη δήλωση με την οποία θα δηλώσουν ότι έχουν λάβει υπόψη τους όλες τις τεχνικές λεπτομέρειες και ιδιαιτερότητες που απαιτούνται για την λειτουργία και συντήρηση των εγκαταστάσεων.

**ΤΕΧΝΙΚΑ ΧΑΡΑΚΤΗΡΙΣΤΙΚΑ ΤΩΝ (5) ΑΝΕΛΚΥΣΤΗΡΩΝ ΤΗΣ ΑΟΜ ΣΗΤΕΙΑΣ**

Τα βασικά τεχνικά χαρακτηριστικά των προς συντήρηση ανελκυστήρων αναφέρονται στη συνέχεια.

1. **Ασθενοφόρος**

* Ηλεκτροκίνητος / Θέση Μηχανοστασίου: -1
* 4 στάσεις (3 όροφοι) / διαδρομή 12,00 m
* Αριθμός ατόμων/ φορτίο: 20/ 1.500 kg
* Ανάρτηση: 1:1, συρματόσχοινα, 6×Φ10 mm
* Θύρες: Θαλάμου: 1,30 × 2,00 m, 1 είσοδος  
  Φρέατος: 1,30 × 2,00 m, ημιαυτόματες
* Διατάξεις μανδάλωσης: παλαιού τύπου, χωρίς προμανδάλωση
* Μηχανή/ τροχαλία: OFEL, ΔΙΠΛΟ-ΤΑΧΥΤΟΣ, M170, 1370 rpm, 10kW, 1:44 / Φ400 mm
* Οδηγοί: Θαλάμου: 2 × TYPE T 70 × 70 × 8 mm  
  Αντιβάρου: 2 × TYPE T 50 × 50 × 5 mm
* Προσκρουστήρες: Θαλάμου: Ελατήρια, 1×   
   Αντιβάρου: Ελατήρια, 1×
* Ηλεκτρολογικός πίνακας: Digital Control Automations, INTEL-2MT

1. **Επισκεπτών**

* Υδραυλικός / Θέση Μηχανοστασίου: 0
* 3 στάσεις (2 όροφοι) / διαδρομή 7,00 m
* Αριθμός ατόμων/ φορτίο: 16/ 1.200 kg
* Ανάρτηση: έμμεση 2:1, συρματόσχοινα, 6×Φ12 mm
* Θύρες: Θαλάμου: 0,90 × 2,00 m, 1 είσοδος × αυτόματες  
  Φρέατος: 0,90 × 2,00 m, αυτόματες
* Διατάξεις μανδάλωσης: FERMATOR, 210/10/40
* Έμβολο/ τροχαλία: KLEEMANN, 0,1× Φ150× 0,0× 0 (mm) / Φ540 mm
* Βαλβίδα θραύσης: KLEEMANN, KL 10, 1¼’’
* Αντλία: KLEEMANN, T450, 300, 20 kW
* Αρπάγη: Θαλάμου κάθοδος: CENTODUCATI SPA, INSTANTANEOUS 88.01, ακαριαίας πέδησης με κυλινδρίσκο, απλή (καθόδου)
* Οδηγοί: Θαλάμου: 2 × TYPE T 125 × 82 × 16 mm
* Προσκρουστήρες: Θαλάμου: ELASTOGRAN, 1×ELASTIC, 1651
* Ηλεκτρολογικός πίνακας: STA.GE. HELLAS, EL.CO 3Y
* Άκαμπτοι / εύκαμπτοι σωλήνες: ELASTIC, 2ST/SN, 1 ¼’’

1. **Καθαρών Χειρουργείων**

* Ηλεκτροκίνητος /Θέση Μηχανοστασίου: -1
* 2 στάσεις (1 όροφος) / διαδρομή 3,50 m
* Αριθμός ατόμων/ φορτίο: 6/ 450 kg
* Ανάρτηση: 1:1, συρματόσχοινα, 4×Φ10 mm
* Θύρες: Θαλάμου: 1,00 × 2,00 m, 1 είσοδος×BUS  
  Φρέατος: 1,00 × 2,00 m, ημιαυτόματες
* Διατάξεις μανδάλωσης: GEA ZITA (ZANTIOTIS), ΕΘ-2Α (ΜΕ ΕΠΑΦΕΣ ΘΥΡΩΝ)
* Μηχανή/ τροχαλία: ZIEHL-ABEGG, ΔΙΠΛΟ-ΤΑΧΥΤΟΣ, Z.132.19-6, 920 rpm, 3,3kW, 1:48 / Φ420 mm
* Οδηγοί: Θαλάμου: 2 × TYPE T 70 × 70 × 8 mm  
  Αντιβάρου: 2 × TYPE T 50 × 50 × 5 mm
* Προσκρουστήρες: Θαλάμου: ACLA WERKE GmbH, 1×ELASTIC 300401   
   Αντιβάρου: ACLA WERKE GmbH, 1×ELASTIC 300401
* Ηλεκτρολογικός πίνακας: VIKA ELECTRONICS – Ν. ΒΑΣΙΛΕΙΟΥ, ATLAS PLUS

1. **Ακαθάρτων Χειρουργείων ( Σε προσωρινή ακινησία )**

* Ηλεκτροκίνητος /Θέση Μηχανοστασίου: -1
* 2 στάσεις (1 όροφος) / διαδρομή 3,20 m
* Αριθμός ατόμων/ φορτίο: 6/ 450 kg
* Ανάρτηση: 1:1, συρματόσχοινα, 4×Φ10 mm
* Θύρες: Θαλάμου: 1,00 × 2,00 m, 1 είσοδος×BUS  
  Φρέατος: 1,00 × 2,00 m, ημιαυτόματες
* Διατάξεις μανδάλωσης: GEA ZITA (ZANTIOTIS), ΕΘ-2Α (ΜΕ ΕΠΑΦΕΣ ΘΥΡΩΝ)
* Μηχανή/ τροχαλία: ZIEHL-ABEGG, ΔΙΠΛΟ-ΤΑΧΥΤΟΣ, Z.132.19-6, 920 rpm, 3,3kW, 1:48 / Φ420 mm
* Οδηγοί: Θαλάμου: 2 × TYPE T 70 × 70 × 9 mm  
  Αντιβάρου: 2 × TYPE T 50 × 50 × 5 mm
* Προσκρουστήρες: Θαλάμου: ACLA WERKE GmbH, 1×ELASTIC 300401   
   Αντιβάρου: ACLA WERKE GmbH, 1×ELASTIC 300401
* Ηλεκτρολογικός πίνακας: VIKA ELECTRONICS – Ν. ΒΑΣΙΛΕΙΟΥ, ATLAS PLUS

1. **Κουζίνας**

* Ηλεκτροκίνητος / Θέση Μηχανοστασίου: Δώμα (άνω)
* 4 στάσεις (3 όροφοι) / διαδρομή 10,20 m
* Αριθμός ατόμων/ φορτίο: 6/ 450 kg
* Ανάρτηση: 2:1, συρματόσχοινα, 3×Φ10 mm
* Θύρες: Θαλάμου: 0,90 × 2,00 m, 1 είσοδος×BUS  
  Φρέατος: 0,90 × 2,00 m, ημιαυτόματες
* Διατάξεις μανδάλωσης: GEA ZITA (ZANTIOTIS), ΕΘ-2Α (ΜΕ ΕΠΑΦΕΣ ΘΥΡΩΝ)
* Μηχανή/ τροχαλία: KLEEMANN, ΔΙΠΛΟ-ΤΑΧΥΤΟΣ, 240095A, 1440 rpm, 4,9kW, 1:57 / Φ520 mm
* Οδηγοί: Θαλάμου: 2 × TYPE T 70 × 70 × 9 mm  
  Αντιβάρου: 2 × TYPE T 50 × 50 × 5 mm
* Προσκρουστήρες: Θαλάμου: ACLA WERKE GmbH, 1×ELASTIC 300401   
   Αντιβάρου: ACLA WERKE GmbH, 1×ELASTIC 300401
* Ηλεκτρολογικός πίνακας: DIGITAL CONTROL INTEL TRACTION (2T-VVF ) INVERTER ,5,5 KW.

H επιτροπή σύνταξης τεχνικών προδιαγραφών

|  |  |  |
| --- | --- | --- |
| **Α/Α** | **ΤΑΚΤΙΚΑ ΜΕΛΗ** | **ΑΝΑΠΛΗΡΩΜΑΤΙΚΑ ΜΕΛΗ** |
| **1** | Καλύβας Περικλής ΠΕ Μηχανολόγων Μηχανικών | Κοξαράκης Γεώργιος ΤΕ Ηλεκτρολόγων Μηχανικών |
| **2** | Σκαρβελάκης Εμμανουήλ ΠΕ Μηχανικών Παραγωγής & Διοίκησης | Αυγουστινάκης Εμμανουήλ ΔΕ Ηλεκτρολόγων |
| **3** | Τρίμη Χρυσούλα ,ΤΕ Μηχανικών | Νικητάκης Νικόλαος ΔΕ Τεχνικού |

**ΣΥΝΤΗΡΗΣΗ ΑΝΕΛΚΥΣΤΗΡΩΝ Γ.Ν.-Κ.Υ. ΝΕΑΠΟΛΗΣ «ΔΙΑΛΥΝΑΚΕΙΟ»**

**Επιμέρους πρ/σμός 1.440,00 ευρώ πλέον Φ.Π.Α.**

Το νοσοκομείο Νεάπολης διαθέτει 2 ανελκυστήρες ωφελίμου φορτίου.

α) 12 ατόμων (φορείων) β) 6 ατόμων (κουζίνας)

Η συντήρηση και των δυο ανελκυστήρων θα πραγματοποιείται δυο φορές τον μήνα όπως ορίζει η Κ.Υ.Α. στο ΦΕΚ 2604/β'/22-12-2008.